
A N U N Ț	I M P O R T A N T

Studenţii de la programele de licență si master cursuri cu frecvență care doresc să depuna cerere de BURSA SOCIALĂ pentru anul universitar 2026 – 2027, se vor prezenta la Decanat (corpul T, sala TP1) cu cererea și actele doveditoare
în perioada: 13 - 30 octombrie a.c. între orele 12:00 – 15:00



IMPORTANT – procedura de depunere a solicitărilor pentru burse sociale

Studentii vor completa datele necesare pentru bursele sociale pe Intranet la adresa https://intranet.unitbv.ro/Facultate/Documente-bursa-sociala , unde sunt disponibile 3 chestionare:
· Bursa sociala venit
· Bursa sociala ocazionala venit
· Bursa medicala
Dupa completarea datelor, studentul poate genera si descarca cererea de bursa cu toate informatiile.
Este necesar ca toti studentii care solicita o bursa sociala la acordarea careia trebuie verificate veniturile, sa completeze chestionarul disponibil pe Intranet.
Studentul nu va incarca documente justificative pe Intranet. Toate documentele pentru acordarea burselor se depun la secretariat, conform precizarilor din regulamentul de burse.



CITIȚI REGULAMENTUL privind acordarea de burse și alte forme de sprijin
material, aflat pe site-ul facultații și precizările referitoare la veniturile care se iau în calcul.

 Extras din Regulamentul privind acordarea de burse și alte forme de sprijin material

Bursele sociale se acordă, în limita fondurilor alocate, următoarelor categorii de studenți în aceasta ordine de prioritate:
1. studenților bolnavi de tuberculoză, care se află în evidența unităților medicale, pe perioada tratamentului tuberculostatic, diabet insulinonecesitant, boli maligne, sindroame de malabsorbție severe, boală cronică de rinichi în program de dializă, astm bronșic persistent moderat sau sever, epilepsie grand mal, cardiopatii congenitale, hepatită cronică cu fibroză avansată (stadiul F3 sau F4), glaucom, miopie gravă, boli imunologice autoimune forme severe, boli rare, tulburări din spectrul autist, boli hematologice severe care necesită tratament continuu sau spitalizări frecvente, surditate bilaterală, fibroză chistică, cei infectați cu virusul HIV sau bolnavi de SIDA, cei cu handicap locomotor și încadrați într-un grad de invaliditate, fără a se lua în considerare nivelul venitului mediu pe membru de familie; 

2. studenţilor orfani de unul sau ambii părinţi, studenților care provin din familii monoparentale sau studenților proveniți din servicii de tip rezidențial şi care nu realizează venituri peste plafonul pentru acordarea bursei sociale - 2699 lei. Lunile care se iau în calcul sunt: octombrie 2025 – septembrie 2026.

3. studenţilor a căror familie nu a realizat în cele 12 luni înainte de începerea anului universitar un venit lunar net mediu per membru de familie mai mare decât salariul de bază minim net pe economie - 2699 lei. Lunile care se iau în calcul sunt: octombrie 2025 – septembrie 2026.

BURSA SOCIALA PE BAZA DE VENIT
Studentul va completa o cerere tip care se descărcă de pe site-ul facultăţii – de la rubrica STUDENTI - BURSE. Declararea venitului se face de solicitant, pe proprie răspundere, sub sancțiunea Codului penal pentru fals în declarații.
Fiecare membru major al familiei studentului va semna olograf o Declaratie de consimțământ pentru prelucrarea datelor personale, necesare pentru verificarea de către instituție a veniturilor declarate cu ajutorul platformei PatrimVen. Aceste declarații vor fi anexate cererii de bursă socială.

Determinarea venitului net al familiei studentului se realizează până la împlinirea vârstei de 26 de ani. La stabilirea venitului mediu net lunar pe membru de familie se iau în calcul toate veniturile nete realizate de membrii familiei. Prin venituri nete se înțelege totalitatea sumelor primite / realizate de persoana singură, respectiv de fiecare membru al familiei, reprezentând valoarea obținută după aplicarea cotei de impozitare asupra venitului impozabil stabilit conform Legii 227/2015 privind Codul Fiscal, cu modificările și completările ulterioare. Pentru studenții cu vârsta între 26 si 35 de ani, venitul lunar mediu net se va calcula ținând cont doar de veniturile personale ale acestora și ale persoanelor pe care le au în grijă.

Venturile nete rezultă din:
a. Venituri din activități independente definite cf art. 67 din Legea 227/2015 privind Codul fiscal.
b. Venituri din salarii si asimilate salariilor, definite cf. art 76 din Legea 227/2015 privind codul fiscal.
c. Venituri din cedarea folosinței bunurilor, definite cf. art 83 din Legea 227 / 2015 privind codul fiscal.
d. Veniruri din investiții definite cf. art 91 din Legea 227 / 2015 privind Codul Fiscal.
e. Venituri din pensii, definite cf. art 99 din legea 227/2015 privind Codul Fiscal.
f. Venituri din activități agricole, silvicultură și piscicultură definite cf. art 103 din legea 227/2015 privind Codul Fiscal.
g. Venituri din alte surse, definite cf. art 114 și 117 din legea 227/2015 privind Codul Fiscal








In vederea acordării burselor sociale studenții vor depune următoarele documente justificative:
· Cererea solicitantului care cuprinde și declarația pe propria răspundere privind veniturile nete, cu caracter permanent obținute pe ultmele 12 luni realizate de membrii familiei și înscrisuri (adeverințe) care să demonstreze veniturile studentului, respectiv ale familiei sale; Acestea pot fi, după caz:
· Adeverinte de venit net ale parinților/fratilor studenți sau elevi cu vârsta > 18 ani / ale studentului solicitant. Pentru parinții (sau pentru parintele) care nu au venituri – declaratii notariale ca nu au realizat venituri pe perioada oct 2025 – sept. 2026 (sau pe lunile in care nu au avut venituri)
· Cupoane pe pensii pentru perioada oct 2025 – sept 2026 - pentru parinți pensionari sau adeverinte de la Casa de Pensii
· Adeverințe de venit net pentru perosoanele cu venituri din activitați independente. Acestea vor fi eliberate de persoana fizica autorizata sau de persoana juridica. Nu se accepta adverinte cu venituri estimate
· Anchetă socială pentru familiile cu venit 0

· acordul privind prelucrarea datelor cu caracter personal pentru verificarea respectării criteriilor de acordare a bursei;
· copii de pe certificatele de deces al/ale părintelui/părinților, de pe acte de stare civilă/ decizia instanței de menținere a stării de arest / raportul de anchetă socială în cazul părinților dispăruți, dacă este cazul, altele după caz, copii de pe sentință de divorț, altele, după caz.
· documente doveditoare ale componenței familiei: cărți de identitate, certificate naștere ale copiilor sub 14 ani, acte de stare civilă/ certificate de deces.

Pentru studentii cu venit 0 (zero) sau a celor a căror părinți lucrează sau domiciliază în străinătate, este absolut necesară ANCHETA SOCIALĂ !!!

VENITUL NET NU VA FI MAI MARE DE 2699 lei/lună/membru de familie.

ATENȚIE – Toate veniturile se vor verifica de către instituție la ANAF !!



 BURSA SOCIALĂ PE MOTIVE MEDICALE
Pentru bursele sociale care se acordă studenţilor suferinzi de boli grave (aflaţi în evidenţa Dispensarului studenţesc ca având boli incurabile sau boli care necesită tratament îndelungat) se vor depune următoarele documente:
1. Cererea pentru bursă socială pe motive medicale
2. Certificat medical eliberat de un medic de specialitate, altul decât medicul de familie, în care să se prezinte evoluția și tabloul clinic al problemei medicale de care suferă studentul și care se încadrează în categoriile de boli specificate mai sus; Certificatul medical se vizează la Dispensarul studenţesc cu mențiunea “poate beneficia de bursă socială”.
